نیو سەدە لەمەو پێش ڕێکخراوی کۆمەڵەی ڕەنجدەرانی کوردستان دروست بوو کە ئەم ڕێکخراوە سەرەتا بە نھێنی بوو چونکە بەشێك لەو سەرکردانەی ناو پارتی دیموکراتی کوردستان کە ڕۆشنبیر و ڕیفۆرم خواز بوون و ھەڵگری بیرێکی چەپگەرایی بوون توانیان بە نھێنی شانە سەرەتایی و حەلقە ڕۆشنبیریەکانی کۆمەڵە دروست بکەن و دواتر بە بیرێکی نوێ و بە ھێزی بازوو بتوانن دیسانەوە خۆیان ڕێکبخەنەوە و ئەمانەش کۆمەڵێك لە گەنجانی بەتوانا بوون کە سەرەتا لەناو پارتی دیموکراتی کوردستان کار و خەباتیان بۆ بەرەو پێشچوون و گەشەسەندن و قۆناغی ڕزگار بوون بوو لە دەرەبەگایەتی!
بەڵام شوێنکەوتووانی ئەم بیر و باوەڕە دوایی ئەوەی زانیان کە ئیتر لەم قۆناغەدا تەواو ناتوانن بەردەوام بن لە خەباتکردن لەناو پارتی و ھەر زوو زیرەکانە درکیان بەو سیاسەتە کرد کە ھەم حکومەتی ئەو کاتەی عێراق خاوەنی بەڵێنەکانی نیە و نایباتە سەر و دوژمنی کوردە،ھەم سەرکردایەتی سیاسی پارتی زوو بە حکومەت بڕوا ئەکات و تاکڕەوانە بڕیار ئەدات!!
کە ئەمەش ھۆکاری ئەوە بوو بیر و فکرەی ئەو گەنجە شۆڕشگێڕ و پڕ حەماسێت و گڕوتینەیی قبووڵ نیە و ھەروەھا ئەم کۆمەڵە ھاتوون تا لە زوڵم و ستەم و زۆرداری میر و ئاغا و دەرەبەگایەتی ڕزگاریان بکەن مافی چەوساوە و جوتیار و کرێکار بدەن و یەکسانی بچەسپێنن نەك دیسانەوە خۆیان ببنە بەشێك لە پەیڕەوانی فکری تاکڕەوایی و چەوسێنەر بن و ھەر زوو ئەم گەنجانە کە ھەم لە ڕۆژنامەکان ئەیان نووسی و ڕۆشنبیر و چالاك بوون ھەم زمانزان و ئەزموونێکیان ھەبوو وە خوێندنەوەیان بۆ ھەلومەرجە سیاسی و ئابووریەکان و سیاسەتی تەعریب و شۆڤێنیەتی بیری عەرەبی ئیشتراکی و ئەو گۆڕانکاری و سیاسەتانەی کە لەناوچەکە و لەنێوان ھەردوو بلۆکی ڕۆژھەڵات و ڕۆژئاوایی جیھان ھەبوو دركیان ۆێکردبوو و زانیاریان ھەبوو.
,,
پەنجا ساڵ لەمەوبەر کۆمەڵە لەھەناوی کۆمەڵێك سەرکردەی گەنج و بوێر و ڕۆشنبیر و ڕۆڵەی بە جەرگ دروست بوو .
بۆیە سەرکردایەتی پارتی ھەرچەندی لە ھەوڵدابوو بۆ ئەوەی ناڕەزایەتی باڵی مەکتەبی سیاسی شکست پێبێنێت و بتوانێت بیانخاتەوە ژێر باڵی خۆی،چونکە قبوڵی نەبوو جگە لە خۆیان کەس سەرکردایەتی ئەو شۆڕشە بکات و ئاسان نەبوو بۆ ئەوەی بتوانرێ ئەو ئازادیە ھەبێ لە بیروڕادا لەناو پارتەکەی.
ئەوەبوو کە(نسکۆ) خەونی کوردی لەگۆڕنا و مافە سەرەتاییەکانی خاك و زمان و نەتەوایەتی نەزۆك کرا.
سەرەڕایی ئەوەیی سەرکردایەتی ئەوکاتی پارتی سوودی لە ئەزموونەکانی پێشووی خۆیان و شۆڕشەکانی ڕابردوو نەکرد بۆیە لە بەھێزیەوە لەدوایی حزبی شیوعی عێراقی ڕۆژ لەدوایی ڕۆژ بەرەو کەمبوونەوە و شکست ئەڕۆی.
بۆیە پەنجا ساڵ لەمەوبەر کۆمەڵە لەھەناوی کۆمەڵێك سەرکردەی گەنج و بوێر و ڕۆشنبیر و ڕۆڵەی بە جەرگ دروست بوو کە شانە نێنی و سەرەتاییەکانیان دروست کرد و خۆیان ڕێکخستەوە و پەیوەندیان کردەوە بە جەماوەر لەڕێگەی ڕێکخستنەکانیان و شانە نھێنیەکانیان.
,,
ڕێکخراوی کۆمەڵەی ڕەنجدەرانی کوردستان ڕێکخراوێکی پێشکەوتووخوازی سەردەمیانە بوو کە جگە لە خەباتی چەکداری و گیانفیدایی لەھەمان کات ڕێکخراو و خۆیان ڕێکخستبۆووە و تۆکمە بوون و خەباتی مەدەنی و چالاکی ناوخۆیی و کۆنفرەنسەکانی شاخیان ھەبوو
قۆناغی دروست بوونی کۆمەڵە قۆناغێکی گرنگ و کاریگەر بوو چونکە دواتر یەکێتیی نیشتمانی کوردستانیان بە پتەوی دروست کرد و خاوەنی گەورەترین دەنگ و پێگەی جەماوەری بوون لە کوردستانی عێراق و قۆناغی دروست کردنی سەرکردە بوو بە مانایەك سەرکردە لە چۆنێتی سیاسەت کردن و مامەڵە و ئاستی ڕۆشنبیری و ئەو پەیام و ئەو ئەزموون و ئەو گەنج و لاوە خوێن گەرم و بە جەرگ و ئازایانە شۆڕە سوارانە ملیان بۆ دوژمن دانەداو پەتی سێدارە و ئەشکەنجە و زیندان نەیتوانی چۆك بە خەباتیان دادات لەبەرامبەر ئامانجیان کە مافە ڕەواکانی میللەتی کورد بوو
کۆمەڵە و سەرکردایەتی یەك لەدوایی یەکی لە قۆناغەکانی خەباتی کوردایەتی بەردەوام بوون ھەتا دواجار خۆیان تواندەوە لەناو یەکێتیی نیشتمانی کوردستان کە ئامانجەکانیان ھاوبەش و نزیك بوون و ھەمان ئەو سەرکردە و تێکۆشەرانە بوون کە دروستکەری کۆمەڵە بوون
ڕێکخراوی کۆمەڵەی ڕەنجدەرانی کوردستان ڕێکخراوێکی پێشکەوتووخوازی سەردەمیانە بوو کە جگە لە خەباتی چەکداری و گیانفیدایی لەھەمان کات ڕێکخراو و خۆیان ڕێکخستبۆووە و تۆکمە بوون و خەباتی مەدەنی و چالاکی ناوخۆیی و کۆنفرەنسەکانی شاخیان ھەبوو کە ئەمەش ھەڵبژاردن و یەکدی قبووڵ کردن و پڕۆسەیەکی نوێی دیموکراسی و دەستاودەستی بەرپرسیارێتی ناو حزب و ڕێکخراو بوو کە پێشتر نەبوو،ھەروەھا ئەو خول و دروست بوونی کادیر و وەرگرتنی ئەندام و بوون بە ڕێکخستن چەندین فلتەر و قۆناغی تایبەت بەخۆی ھەبوو.
,,
ھەریەك لە کاك ئارام و کاك شەھاب و کاك ئەنۆر و کاك جەعفەر کە شەھیدانی ڕێگایی ئەم ڕێباز و خەباتەن
لەو قۆناغە ئەو نامیلکە و بڵاوکراوە و پەیامانەی کە ھەبوون و دروست بوونی سەرکردەی کاریزمی و ووتاربێژی بەتوانا و ئاگرین کە جۆش و خرۆشیان و جموجۆڵیان لە شاخەوە ڕژێمی ئەھێنایە لەرزین و گیانێکیشی دووبارە بۆ ژیان ئەکردەوە بەری کوردایەتی و نەتەوایەتی.
مام جەلال کە داینەمۆی شۆڕش و خەباتی یەك لەدوایی یەك و نەپساوەی بێووچانی کوردایەتی بوو تا دواساتی بۆ ئامانجە ڕەوا و ڕێبازێکی ڕوون تێی دەکۆشی دیارترینی ئەو قۆناغە بوو.
ھەریەك لە کاك ئارام و کاك شەھاب و کاك ئەنۆر و کاك جەعفەر کە شەھیدانی ڕێگایی ئەم ڕێباز و خەباتەن.
ھەروەھا تێکۆشەر و ماندوونەناسەکانی تری وەك نەوشیروان مستەفا و سالار عەزیز و فازل کەریم و زۆرێکی تری کە بەداوایی لێبوردنەوە ناویانم نەھێناوە ئەوەندە زۆرن پاڵەوانان و جوامێرانی ڕێگەی ئازادی و یەکسانی و تێکۆشان لەپێناو دۆزی کورد و مافە ڕەواکانی لەناو کۆمەڵەی ڕەنجدەرانی کوردستان جێگەیان نابێتەوە تەنھا ڕۆژانە دەستم لەسەر لای چەپی سنگم(دڵ) دادەنێم و بەڵێن بۆ ڕێبازە پیرۆزەکەیان دووپات ئەکەمەوە کە ئەوان زیندوون چونکە بیر و فکریان لامان زیندووە و نامرێ....
درود بۆ ڕۆحی پاك و گڵکۆی پڕ سەروەرییان بژی کورد و کوردستان شەکاوەبێت ئاڵا پیرۆزەکەی کوردستانی بەخوێن ئاودراو
چێنەر شەرعی ١٠-٦-٢٠٢٠